Luengas araucanas - Biquipedia, a enziclopedia libre

# Luengas araucanas

### De Biquipedia

As luengas araucanas son parlatas per os mapuche en o Sur d'America d'o Sur (en a parte zentral de Chile e zentro-ozidental d'Archentina) per cuasi meyo millón de presonas.

Iste grupo u familia ye formato en l'autualidat que per dos luengas:

- o mapudungun, mapudungu u mapuche
- o huiliche, huilliche u veliche

A mayoría de lingüistas, manimenos, considera o huiliche una bariedat meridional d'o mapudungun, con grans diberchenzias respectibe á lo mapudungun zentral u cheneral. O mapudungun ye asinas bisto como una luenga aislata.

A filiazión d'as luengas araucanas no ye pas clara, anque lingüistas como Englert u Tovar la sitúan en o grupo andino d'as luengas amerindias d'America d'o Sur, emparentatas de luen con as luengas quechuas e aymara; belaltras clasificazions encara més espezificas sitúan as luengas araucanas como subfamilia d'una familia araucano-chon que pertenexerba á lo debandito grupo andino. Poderba, pues, no tratar-se d'una familia aislata.

Retrieved from "http://an.wikipedia.org../../../l/u/e/Luengas_araucanas.html"

Categorías: Luengas araucanas | Luengas d'America d'o Sur | Luengas de Chile | Luengas d'Archentina | Luengas aislatas

##### Views

- Articlo
- Descusión
- Current revision

##### Rechirar